《寄题吴伯丰所居二首 其一 读书阁》
宋代·陈文蔚

书阁高几寻，其高不可知。但见读书人，心与千古期。

藉此閒旷地，端坐穷轩羲。世尘飞不到，月霁光风吹。

况复揭扁榜，字画天下奇。妙有指南处，世人那易窥。

昔闻堂上声，斲轮尝笑之。而子得深省，不觉糟粕遗。

终日几案乐，舍此归其谁。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。